b'\n_START_ARTICLE_\nWiMedia Alliance\n_START_PARAGRAPH_\nWiMedia Alliance er en global organisasjon som arbeider for utvikling og utbredelse av ultra-bredb\xc3\xa5nd (Ultra Wideband, UWB) med kapasiteter over 480 MB per sekund. Organisasjonen arbeider for \xc3\xa5 standardisere og utvikle standarder for b\xc3\xa5de fast, tr\xc3\xa5dl\xc3\xb8st og mobilt ultra-bredb\xc3\xa5nd, og samarbeider tett med globale organisasjoner for akt\xc3\xb8rer andre steder i telekom-verdikjeden._NEWLINE_Medlemsselskapene inkluderer Sony, Samsung, Nokia, Intel, HP, Alereon, m.fl. Hovedkontoret ligger i San Ramon i California, USA.'